རྩོམ་རིག་སྒྱུ་རྩལ་གྱི་ལམ་ནས་དྲངས་པའི་བཅད་ལྷུག་སྤེལ་མ་སོགས་སྙན་འཇེབས་བརྗིད་ཆགས་ཀྱི་ཉམས་བརྒྱས་ཡོངས་སུ་ཕྱུག་པའི་སྙན་རྩོམ་འབེལ་གཏམ་སྐོར་དང་།སྒྲུབ་ལ་རྩེ་གཅིག་གཞོལ་བའི་བཅད་རྒྱའི་ཐུན་གསེང་རྣམས་སུ་རིས་སུ་མ་ཆད་པའི་སྐལ་ལྡན་གྱི་སློབ་ཚོགས་ལ།ཕྱི་ཀུན་འབྱུང་འདྲེན་པའི་ཐེག་པ་ནས་གསང་བ་དབང་བསྒྱུར་ཐབས་ཀྱི་ཐེག་པའི་ཡང་རྩེ་ཨ་ཏི་ཡོ་གའི་གནད་གསང་ཐམས་ཅད་རྡོ་རྗེའི་གསུང་གིས་ལེགས་པར་བཀྲལ་བའི་རིན་བྲལ་འདོད་འབྱུང་གི་ཕ་ནོར་ཕྱི་རབས་བསྟན་པའི་བཙས་སུ་བསྩལ་བ།ཆོས་སྐུའི་རིང་བསྲེལ་གྱི་ཕུང་པོ་ཇི་སྙེད་ཅིག་མཆིས་པ་ལས།ཐེངས་འདིར་གཞི་རྒྱ་ཆེ་བའི་པོ་ཏི་མཚན་བཟང་སོ་གཉིས་ཀྱི་གྲངས་དང་ལྡན་པ་དངོས་སུ་པར་སྐྲུན་ལེགས་འགྲུབ་བྱུང་བའི་གསུང་འབུམ་ཉིད།